**PRAVOSUDNA AKADEMIJA**

**MAKSIMIRSKA CESTA 63**

**10 000 ZAGREB**

**Zagreb, 1. prosinca 2023.**

**Obrazloženje financijskog plana Pravosudne akademije**

**za razdoblje 2024. - 2026.**

Prijedlog financijskog plana Pravosudne akademije (u daljnjem tekstu: PA) za razdoblje 2024. - 2026. godinu temelji se na Uputi za izradu prijedloga Državnog proračuna Republike Hrvatske za razdoblje 2024.-2026. koju je pripremilo Ministarstvo financija RH (Državna riznica) te na uputama i limitima dobivenim od Ministarstva pravosuđa i uprave koje je nadležno za Pravosudnu akademiju. Financijski plan Pravosudne akademije za razdoblje 2024.-2026. usuglašen je s predstavnicima Ministarstva pravosuđa i uprave.

**PRIHODI I PRIMICI**

Pravosudna akademija najznačajnije primitke u razdoblju 2024.-2026. planira iz izvora 11, a koji će biti utrošeni za podmirivanje redovnih aktivnosti Pravosudne akademije, odnosno na programe stručnog usavršavanja temeljem odluke Programskog vijeća Pravosudne akademije te na podmirivanje rashoda za zaposlene i ostalih materijalnih rashoda.

U razdoblju 2024.-2026. zbog okončanja projekata sufinanciranih iz Europskog socijalnog fonda više nema planiranih prihoda s izvora 12 i 561.

U 2024. ukupni primici s izvora 11 iznose 1.476.422 EUR, u 2025. i 2026. blago rastu te ukupni primici u 2025. iznose 1.477.191 EUR, a u 2026. ukupni primici iznose 1.499.370 EUR, dok se dodatni primici s ostalih izvora procjenjuju na 40.000 EUR godišnje.

U navedenom razdoblju Pravosudna akademija nije planirala zaduživanje.

**RASHODI I IZDACI**

1. **Administracija i upravljanje (A844001)**

Planirani rashodi za zaposlene temeljeni su na projekciji plaća koje će se isplatiti u 2023.g., pri čemu je broj i struktura zaposlenika planiran na način da su pored postojećih djelatnika u izračun uključen i planirano zapošljavanje novih djelatnika kao zamjena za otišle. U financijskom planu za 2024.g. planirano je povećanje plaća temeljem sklopljenog kolektivnog sporazuma između Vlade RH i sindikata.

Planirani materijalni i financijski rashodi na ovoj stavci planirani su racionalno i u skladu s potrebama u cilju osiguravanja nesmetanog rada.

**b) Stručno usavršavanje pravosudnih dužnosnika i savjetnika u pravosudnim tijelima (A629024)**

U okviru ove stavke predviđeno je kontinuirano stručno usavršavanje za suce, državne odvjetnike, sudačke i državno odvjetničke savjetnike te razvoj novih obrazovnih materijala za provođenje aktivnosti kontinuiranog stručnog usavršavanje sudaca, državnih odvjetnika, sudačkih i državno odvjetničkih savjetnika.

Rashodi i izdaci za pozicije: a) razvoj novih materijala i b) provedbu gore navedenih aktivnosti planirani su u iznosu od 265.000 EUR godišnje, putni troškovi za predavače koji edukaciju provode u regionalnim centrima Pravosudne akademije u iznosu od 50.000 EUR i ostali troškovi povezani s održavanjem radionica (zakup prostora u slučaju potrebe, potrošni materijal i osvježenje tijekom pauzi radionica). U ovom trenutku planirano je održavanje radionica u najvećoj mjeri u direktnom kontaktu s polaznicima što je kvalitetnija opcija u odnosu na on-line predavanja.

**c) Obuka vježbenika u pravosudnim tijelima**

Sukladno odredbama Zakona o vježbenicima u pravosudnim tijelima i pravosudnom ispitu PA će organizirati edukaciju za vježbenike u pravosudnim tijelima. Ciklus edukacije vježbenika započeo je u drugoj polovini 2023., a okončati će se u 2024. Ovisno o dinamici zapošljavanja novih vježbenika u pravosudnom sustavu organizirat će se i novi ciklus edukacije ove ciljne skupine u 2024.

**d) Državna škola za pravosudne dužnosnike ( A 844002)**

Državna škola za pravosudne dužnosnike (u daljnjem tekstu: Škola) je ustrojstvena jedinica u sastavu Akademije. Osobe primljene u državnu službu na neodređeno vrijeme i raspoređene na radno mjesto savjetnika u pravosudnom tijelu imaju pravo pohađati Školu. Ostali zainteresirani koji ispunjavaju zakonske uvjete imaju pravo polagati završni ispit u Školi. Planira se provođenje jednog završnog ispita godišnje. Za provođenje aktivnosti u okviru Škole predviđeno je u 2024. 159.000 EUR.

**e)** **Stručno usavršavanje službenika iz područja pravosuđa (A 844003)**

PA nastavlja s edukacijom službenika u pravosudnim tijelima koja je započela 2016.godine kao nova ciljna skupina Akademije, sukladno izmjenama i dopunama Zakona o Pravosudnoj akademiji iz 2015. godine., a u 2024. za edukaciju navedene ciljne skupine predviđena je 41.000 EUR.

**f) Uz navedeno predvidjeli smo i aktivnosti na izvorima 31, 43, 51 i 61, a koji se financiraju vlastitim sredstvima.**

**UKUPNE I DOSPJELE OBVEZE**

Pravosudna akademija ne planira imati značajnije ukupne obveze mimo uobičajenih koje se iskazuju krajem godine (obveze za plaće, obveze za materijalne rashode) niti planira imati dospjele, a nepodmirene obveze.

Tomislav Briški

tajnik Pravosudne akademije